Document ID: /roh_data/filtered/fineweb-2-filterrobots_roh.jsonl.gz/11597

Il skiunz grischun Fadri Janutin da Landquart survegn il premi da talent giuven 2021 da l'Agid da sport svizzer. Survegnì il premi ha il Grischun da 22 onns tranter auter
- pervi da sia medaglia d'argient al campiunadi mundial da juniors il 2021 a Bansko
- e ses 17avel plaz en ses debut en la cuppa mundiala dal slalom a Garmisch, il favrer.
La biatleta Amy Baserga survegn il premi da las dunnas e las rembladras Lina Kühn, Nicole Schmid, Olivia Roth, Thalia Ahumada survegnan il premi per l'equipa.
Il premi da l'Agid svizzer per il sport
Il premi da l'Agid svizzer per il sport vala sco il pli impurtant premi en il sport da giuvens. El è dotà cun 12'000 francs ed è era gia vegnì surdà a Lara Gut-Behrami, Beat Feuz, Corinne Suter und Marco Odermatt da lezzas uras.